google/wiki40b huggingface dataset:
Alfred Dunhill

Sponsor

Alfred Dunhill er sponsor for golf tournaments, opprinnelig Alfred Dunhill Cup, nå Alfred Dunhill Links Championship.
Eldorado kino

Eldorado kino var en kino beliggende i Torggata 9 i Oslo sentrum, eiet og drevet av det kommunale selskapet Oslo Kino frem til den ble nedlagt i 2012. Ved nedleggelsen hadde kinoen fem saler med 1 000 sitteplasser som fordelte seg med henholdsvis 170, 140, 163, 168 og 370 sitteplasser i sal 1, 2, 3, 4 og 5. I 2013 åpnet dørene til Eldorado som bokhandel.

Historie

I 1891 ble den halvannen mål store tomten Torggata 9 kjøpt av et aksjeselskap. Dette oppførte to bygninger som ble tegnet i nyrenessansestil av arkitekt Harald Olsen. Ut mot Torggata var en fireetasjers bygning som inneholdt forretningslokaler, innenfor en liten gårdsplass var et varieté- og konsertlokale med plass til 1 600 personer. Sommeren 1903 ble den indre bygningen utleid til Fahlstrøms Theater. Arkitekt Bull tegnet en vifteformet baldakin i glass over porten mot Torggata, samt glasstak innover mot teaterbygningen. Teateret ble drevet i 8 sesonger før det gikk konkurs og hadde sin siste forestilling i august 1911. To dager senere åpnet kinematograf i samme bygning. Denne ble etter noen år overtatt av et svensk selskap og omdøpt til Admiral Palads.
I 1928 ble bygningene overtatt av Oslo kinematografer. Navnet Eldorado kom i september 1929, samtidig som lydapparater ble installert. Eldorado ble den første kinoen i Norge med lydanlegg, og den første lydfilmen var The Singing Fool med Al Jolson i hovedrollen.
Eldorado kino viste typiske western- og spionthrillere i flere tiår. Den var blant annet fast premierested for James Bond-filmene. Dr. No hadde norgespremiere her den 1. april 1963.
Frem til 1986 hadde kinosalen én sal med 1 195 sitteplasser, fordelt på balkong og parkett. Kinoen ble da ombygget til kinosenter med fem saler og en kapasitet på 1 132 plasser. Alle saler ble pusset opp i 2000, og kapasiteten ble redusert til 1 000 plasser ved at avstanden mellom seteradene ble øket.
Kinoen ble lagt ut for salg i begynnelsen av 2010 med annonsen Eldorado kino til salgs. Salget av eiendommen skjedde ved overdragelse av samtlige aksjer i Eldorado Kino Eiendom AS som er eier og hjemmelshaver til eiendommen.
Eldorado kino viste sin siste film 19. august 2012 og med det opphørte kinodriften på Eldorado kino.
Columbia

Utvikling

Overgangen til proterozoikum for ca. 2,5 mrd år siden virker dramatisk – atmosfæren ble oksygenrik, land-hav-fordelingen ble omtrent som idag, og historiens første istid oppstod. De tidlige havene inneholdt store mengder oppløst jern. Oksygenet som ble produsert gjennom fotosyntesen av mikroorganismene reagerte med jernet og ble felt ut som jernoksid. Dette foregikk over hundretalls millioner år, og et eksempel på sedimentær avsetning av lagvis kvartsitt og jern på havbunnen fra denne tiden er jernfeltene i Sør-Varanger. Da alt jernet var felt ut for ca. 2,2 milliarder år siden, lå det igjen er skorpe av rust på bunnen av verdenshavene som inneholder 20 ganger mer bundet oksygen enn hva vi i dag finner i fri form. Først nå kunne det produseres et reelt overskudd av oksygen. Det ga grunnlag for primitivt liv, men forbeholdt verdenshavene og neppe på Columbia-kontinentet.
Områder som Karelia (Karelidene) og Kola (Saamidene) og Slave-platen fløt på denne tiden trolig rundt løsrevet fra hnhv Baltica og Laurentia. Kontinentplater samlet seg i et superkontinent - Columbia - for om lag 1,8 milliarder år siden med betydelig fjellkjededannelse (orgoenese) som omfattet nær sagt alle dagens landmasser. Alle konkurrerende modeller antyder at Nord-Amerika (Laurentia) og Nord-Europa (Baltica) hang sammen i nord via Grønland slik det også skjedde siden. Kontinentaldrift og havbunnsspredning med subduksjon skapte samtidig vulkansk aktivitet langs et større belte av den samlede kontinentalkysten, og magmatiske fjellkjeder oppstod i ytterkantene - Amazonas, Laurentia, Grønland og Baltica. Columbia brakk opp i en lang fragmenteringsprosess som varte fra kanskje 1,4 - 1,1 milliarder år siden. Etterhvert rev enkelte kontinentbiter seg løs, slik som «Telemarkøya» i Sør-Norge, og i den sterke vulkanske prosessen omkring 1,25 milliarder år siden som ga oppsplitting av Columbia, ble det dannet store mengder granitt, charnoktitt, mangeritt og anortositt.
Toten og Valdres prosti

Toten og Valdres prosti er et tidligere prosti i Oslo bispedømme.

Historikk

Toten og Valdres prosti ble opprettet i 1737 ved utskillelser fra Hadeland, Ringerike og Toten prosti og Valdres og Hadeland prosti. 
De to delene av prostiet - Toten prosti (med Land) og Valdres prosti - var adskilt i årene 1814-1816. Prostiet ble delt i 1853 i Toten prosti og Valdres prosti (med Land), iflg. kgl.res. 30.11.1852.
Malaconida

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år.

Utbredelse

Slekten er utbredt på Madagaskar.
Røtter (Rune Larsen-album)

Røtter er et musikkalbum med Rune Larsen, utgitt i 1993.
Njuguna Ndung'u

Utdanning og yrkeserfaring

Ndung'u har en Bachelor- og Mastergrad i samfunnsøkonomi fra University of Nairobi, og har en Ph.D i samfunnsøkonomi fra  Göteborgs universitet. 
Før han ble sentralbanksjef har han bl.a. direktør ved African Economic Research Consortium, og han har undervist i økonomi og økonometri ved University of Nairobi, der han var førsteamanuensis. Han har også jobbet for International Development Research Centre (IDRC), der han jobbet med sørlige Afrika og Kenya Institute of Public Policy Research and Analysis (KIPPRA).  
Han ble utnevnt til sentralbanksjef i mars 2007, og ble utnevnt for fire nye år i 2011. Da han gikk av i mars 2015 overtok visesentralbanksjef Haron Sirima som fungerende sentralbanksjef inntil Patrick Njoroge stillingen i juni 2015.
Broken Pilgrims

Broken Pilgrims er et musikkalbum med Social Suicide, utgitt i 2010. Dette er bandets debutalbum.
Hjalmar Bergman

Bibliografi

Sammenstilt etter Johannes Edfelts utgave av Hjalmar Bergmans samlede skrifter i årene 1949-1958. Sifrene innen parentes angir antall noveller, dramaer, o.s.v.

Øvrige verk

Et bind av den Edfeltske utgaven er tilegnet til Kåserier och kritiker. Her inngår bl.a. det kjente kåseriet Örebrobekanta och bekanta örebroare, først publisert i Svenska Turistföreningens årsskrift i 1930. Videre inngår et essay om Pavinnen Johanna, først trykt i Vi och vårt i 1910. Til slutt skal nevnes essayet Försök till förvar för villa, trykt i Risebergaboken i 1931.
Et annet bind er tilegnet til Skisser och berättelser 1905-1912. Her inngår ulike kortere verk og noveller som ble publisert i tidsskrifter og julepublikasjoner.
Ostkaka

Ostkaka er en svensk ostekake som opprinnelig kommer fra Hälsingland og Småland Kaken blir tradisjonelt servert varm sammen med syltetøy, krem, fløte eller is.

Oppskrift

Ostkaka blir tradisjonelt laget ved å tilsette løype til melk og lar kaseinet koagulere. Krem, smør, egg, mandler  blir så tilsatt for å lage deigen.
Den blir derefter bakt i ovnen og servert lun, aldri varm, siden det vil nøytralisere den særegne smaken.
Tradisjonelt blir Smålandsvarianten tilberedt i en romslig kobberkjele. Dette har gitt utslag i en tradisjon som tillater gjestene å servere seg fra midten av kaken, for å unngå spor av kobber som har kunnet blande seg inn i kakedeigen hvor den berører kjelen.

Feiring

Siden 2004 feirer man i Sverige hvert år Ostkakans dag på den 14. november.
Dagen ble lansert av Ostkakans vänner , som ble stiftet i våren 2003.
Janaul

Janaul (russisk: Янаул) er en by i Republikken Basjkortostan i Russland. Byen ligger der hvor elva Janaulka munner ut i Buj (ei sideelv til Kama), rundt 180 km nord for Ufa. Innbyggertall: 27 909 (folketelling 2002), 25 727 (folketelling 1989).
En bosetning på stedet til dagens by har vært kjent siden første halvdel av 1700-tallet. Den fikk bystatus i 1991.
Laura Barratt

Liv og virke

Laura Jakobsen (Barratt) vokste opp i Bergen, og ble tidlig med i kristent arbeid. Hun tilhørte metodistene. Laura giftet seg 10. mai 1887, 19 år gammel, med Thomas Ball Barratt og tok sin manns slektsnavn. De fikk åtte barn, men bare fire vokse opp. Datteren Mary Barratt Due var pianist, sammen med sin mann Henrik Adam Due stiftet hun Barratt Due musikkinstitutt i 1927. Musikerne Cecilie Barratt Due og Stephan Barratt-Due er Barratts oldebarn.
Begge var ivrig med i kristent arbeid. Barratt var metodistprest, men brøt senere med metodistene. Han regnes som den som brakte pinsevekkelsen, eller åndsdåpen, til Norge og Europa, i desember 1906. Han omtales som «pinsevekkelsens apostel i Europa». 
Sammen med sin mann var Laura med på å etablere den norske pinsebevegelsen fra 1907. Først den 15. september 1913, ble både Laura og hennes mann, døpt av pastor Lewi Pethrus.  Dette skjedde i Filadelfiamenigheten i Stockholm. Thomas Ball Barratt døde i 1940. 
Laura Barratt var mye benyttet som taler (predikant) over hele Norge. Hun var virksom til det siste.
The Groove Valley JazzCamp

The Groove Valley JazzCamp (TGV JazzCamp) ble startet i 2005 etter en idé av kulturkonsulent i Beiarn kommune, Rune Paulsen, i samarbeid med jazzmusikeren Jan Gunnar Hoff. 
Ideen var å skape et nytt konsept for å gi musikere og amatører mulighet til å komme sammen for å lære om jazzmusikk og spille sammen. Undervisningen består av clinics, masterclass, samspillgrupper og egne grupper for hvert instrument.
Norges Skiskytterforbund

Hederstegnet

NSSF sitt hederstegn er en utmerkelse skiskytterforbundet tildeler skiskyttere eller ledere med fremragende resultater i nasjonale og internasjonale konkurranser, eller som har utmerket seg spesielt i arbeidet for forbundet. Hederstegnet er jakkemerke i gull og regnes som forbundets høyeste utmerkelse for idrettslig og administrativ innsats.
Tildelingen skjer gjennom nomineringer som sendes forbundsstyret som treffer vedtak om tildeling.
Følgende har mottatt NSSF sitt Hederstegn (per 2007):
Ole Jacob Bangstad, Jon Istad, Magnar Solberg, Olav Jordet, Svein Ringdal, Eirik Kvalfoss (1995), Trond Harstad (1997), John Olav Lund (1997) og Anders Besseberg (1999)
Kjernefysisk fisjon

Typer fisjon

Prosessen som benyttes i kjernekraftverk i dag er fisjon av uranisotopen ²³⁵U. Dette foregår ved at et nøytron sendes mot en ²³⁵U-kjerne. Når dette skjer vil sammenstøtet frigjøre nok energi til at kjernen kan fisjonere, det dannes da to eller flere mindre kjerner samtidig som det frigjøres to eller tre nøytroner. Disse nøytronene vil igjen kunne spalte hver sine urankjerner. I en kjernereaktor vil det etter hvert bli en likevekt slik at det i gjennomsnitt er ett nøytron som treffer en ny urankjerne. Dersom denne likevekten ikke finner sted, og mer enn ett nøytron treffer, vil prosessen løpe løpsk. Det er dette som skjer i atomvåpen. For at reaksjonene skal kunne finne sted kan ikke nøytronene ha for høy fart (energi), derfor blir hastigheten deres redusert med såkalte moderatorer. Her bruker man som oftest grafitt eller tungtvann. Bruker man tungtvann, vil man kunne bruke ikke-anriket uran som «brennstoff».
Det meste av uranet på jorda befinner seg i form av isotopen ²³⁸U; kun 0,72% finnes som ²³⁵U. Denne andelen skiller man ut i en slags senterifugeringsprosess som kalles anriking. I en kjernereaktor vil likevel bare ca. 1% av innholdet være ²³⁵U.
De siste årene har mange begynt å få opp øynene for en annen type reaktorer, her ved at man bruker thorium, ²³²Th. Dette er en akseleratordrevet prosess som foregår ved at en thoriumkjerne tar opp et nøytron og deretter via protactinium danner uranisotopen ²³³U. Denne kan fisjoneres på samme måte som ²³⁵U. Fordelen med denne prosessen, er at den er mye mer kontrollerbar ved at den bruker flere nøytroner enn den danner. Men da må man samtidig sørge for tilføring av tilstrekkelig antall nøytroner for at den ikke skal dø ut. Ser man på tilgangen på thorium vil man med dagens energiproduksjon ha nok fisjonsmateriale i minst 10 000 år, i motsetning til ²³⁵U hvor man antakelig har ressurser i 100-200 år til. Det finnes imidlertid store problemer med å lage thoriumkraftverk, blant annet fordi man i dag ikke har kraftige nok partikkelakseleratorer. Man ønsker også å bygge såkalte «breeder-reaktorer». Fordelen med disse er at her fisjonerer man fisjonsproduktene videre, noe som gir mer energi, og samtidig reduserer mengden radioaktivt avfall. Man kan tilføre ²³⁹Pu fra tradisjonelle uranreaktorer og fisjonere dette videre, og dermed løse noe av avfallsproblemet som knytter seg til kjernekraft i dag. Man vil få noe avfall her også, men problemet er betydelig mindre i forhold til dagens kraftverk.
Russiske navn

Russiske navn består typisk av tre offisielle deler: fornavnet (имя; i'mja), farsnavnet (отчество; o'ttjestvo) og etternavnet (фамилия; fami'lija). Farsnavet konstrueres ved at suffikset -ovitdj for menn eller -ovna for kvinner tilføyes respektive fars namn. Om farens navn slutter med mykt -j blir endelsene istedet -evitsj og -evna; og på slutten av kvinnelige etternavn tilføyes vanligvis -a/aja.
Dertil kommer det men meget utbredte bruk av diminutiver, som Natasja for Natalija, Petja for Pjotr og Dima for Dmitrij.
Red Hat

Historie

I 1993 starta Bob Young et firma som het ACC Corporation, en bedrift som solgte Linux- og UNIX-programvare. Så i 1994 så lagde Marc Ewing sin egen versjon av Linux som han kalte Red Hat Linux. Erwing ga den ut i oktober og den ble kjent som halloween-utgaven. Young kjøpte opp Ewings bedift i 1995, og de slo seg sammen til å bli Red Hat Software med Young som daglig leder.
Red Hat ble et aksjeselskap i 1999 og Matthew Szulik tok over som daglig leder.
Den 15 november 1999, kjøpte Red Hat Cygnus Solutions. Cygnus drev med kommersiell kundestøtte for fri programvare og hadde ansatt vedlikeholdere som arbeidet med bl.a GNU Debugger og GNU Binutils. En av gründerne, Michael Tieman, arbeidet nå som teknisk leder i Redhat, og nå for tida er han visepresident av «Open Source Affairs» hos Red Hat. Senere kjøpte Red Hat Wirespeed, C2Net og Hell's Kitchen Systems.
I februar 2000, ga Infoworld sin pris for årets operativsystem til Red Hat Linux for fjerde året på rad. I 2001 kjøpte Red Hat Planning Technologies, Inc, og i 2004 kjøpte de AOL sin «iPlanet directory and certificate server software»
Firmaet sitt hovedkvarter ble flyttet fra Durham i North Carolina til Raleigh i 2002. 
Samme år introduserte Red Hat sin første Linux-distribusjon retta mot store bedrifter: Red Hat Advanced Server, som seinere fikk navnet  Red Hat Enterprise Linux. Dell, IBM, HP og Oracle Corporation annonserte si støtte til plattformen.
Red Hat kjøpte det åpen kildekode-baserte middelvarebedriften Jboss i juni 2006 og JBoss ble ei egen avdeling hos Red Hat. September samme år ga Red Hat ut sin første programvarebunke med JBoss-teknologi.
I mars 2008 kjøpte Red Hat opp Amentra, en bedrift som arbeida med bl.a tjenesteorientert arkitektur, forretningsprosessovervåking, systemutvikling og dataløsninger for store bedrifter. Amentra er et uavhengig Red Hat-firma.
29. oktober 2018 ble det kjent at IBM kjøper opp Red Hat for 284 milliarder kroner. Oppkjøpet er per 2019 historiens største for et programvare-selskap. Konkurransemyndighetene i USA godkjente oppkjøpet i mai 2019, og EU godkjente det i juni samme år. IBM har betalt 190 dollar per Red Hat-aksje.

Fedora Project

«Fedora Project» er et brukerstyrt fri-programvareprosjekt sponsa av Red Hat. Prosjektet sitt mål er å promotere den raske utviklinga til fri og åpen programvare og den raske innovasjonen er mulig ved å bruke åpne løsninger og offentlige fora.
Prosjektet er leda av «Fedora Project Board», som består av ledere av brukergrupper og Red Hat-ansatte, og gruppa styrer retninga til prosjektet og Fedora-distribusjonen generelt. Red Hat støtter prosjektet ved å ha ansatte som arbeider sammen med brukerne, og mange løsninger i «Fedora Project» havner også i Red Hat Enterprise Linux.
Periproctoides

Utseende

En liten (9-10 millimeter), avlang, matt oldenborre. Forkroppen er brunsvart, dekkvingene brune. Snuten er avrundet trapesformet. Antennene er ti-leddete, de sju ytterste leddene danner en vifte med lange blader.

Utbredelse

Arten er beskrevet fra Kenya.
Kaffistova

Kaffistova er et serveringssted som blant annet selger kaffe og middag. Kaffistovene som var eid av lokal- og fylkeslag i Noregs Ungdomslag og Noregs Mållag har profilert seg med nynorsk skriftmål, alkoholfrie lokaler og tradisjonell norsk mat.

Historie

Den første kaffistova i regi av lokal- eller fylkeslag i Noregs Ungdomslag og Noregs Mållag åpnet i Kristiania høsten 1901, og i årene som fulgte ble Kaffistova etablert som serveringssted for landsungdom i alle de største norske byene. Kaffistova i Bergen ble etablert i 1903, i Trondheim i 1904. Kaffistova i Mosjøen ble etablert i Sjøgata i 1906 under navnet «Bondekaffistova».
Ved å tilby innflyttere og tilreisende et hjem i byen, hvor folk kunne kjenne seg trygge, ble kaffistovene en suksess som trakk til seg landsungdom og som ga inntekter til ungdomslag og mållag. For mange var det viktig at det fantes serveringssteder som ikke solgte alkohol. På det meste fantes det 130 kaffistover på 90 ulike steder i Norge. Bare i Oslo var det minst seks stover.

Kaffistova i 2019

I 2019 er det kaffistover i Mosjøen, Gjøvik, (Kaffistova i Gjøvik er nå driftet i privat regi) og Oslo. Kaffistovene samarbeidet lenge gjennom tjensteorganisasjonen Norske kulturbygg (som tidliger het «Norske Lagsbruk» -  avviklet 2011), mange av dem var knyttet til hotell med navnet Bondeheimen - som for eksempel Hotell Bondeheimen (Rosenkrantsgt. i Oslo). Historisk, har de aller fleste Kaffistovene vært eid av lokallag eller fylkeslag i Noregs Ungdomslag og Noregs Mållag.
MS «Lidvard» (1939)

Bakgrunn

Fartøyet ble levert til rederiet Lauritz Kloster, Oslo i januar 1939. Forlot Saigon 25. april 1940 lastet med ris til Dakar. Internert sammen med 25 andre norske skip i Dakar, Senegal etter ankomst 30. mai 1940. For å hindre rømming ble startrørene på skipets motor demontert og oppbevart av styresmaktene. Av et mannskap på 31 klarte 20 å rømme fra interneringen i 3 forskjellige livbåter. Maskinsjef Bjarne Smørdal og 1. maskinist Johan Karlsen laget med begrensede midler og materialer startrør som lignet de originale startrør, men uegnet til bruk til start av maskin. Med de falske rørene klarte man etterhvert å få byttet til seg de originale startrørene. Maskinen lot seg deretter starte.
Natten mellom 26. og 27. juli 1941 brøt «Lidvard» interneringen med kurs for Freetown, Sierra Leone. I tillegg til de siste 11 av det opprinnelige mannskapet var det 8 fra de norske skipene DS «Hadrian» og DS «Skotfoss» samt en senegaleser som hadde tatt seg jobb ombord. Etter en vellykket rømmning fikk kaptein Nikolai Fredrik Lindtner, maskinsjef Bjarne Smørdal og 1. maskinist Johan Karlsen utdelt krigskorset. Boka og den norske filmen Flukten fra Dakar var basert på historien om dette skipet. Skipet ble videresolgt flere ganger før hun til slutt ble hugget i Jugoslavia i 1976.
Friidrett under Sommer-OL 2016 – 4 × 400 meter stafett menn

Forsøksheat

Kvalifiseringskrav: De tre første lagene i hvert heat (Q) pluss lagene med de to raskeste tidene ellers (q) kvalifiserte seg til finalen.
Fristaden (Sør-Aurdal)

Fristaden (Tigerstaden) er en fiskerlandsby ved innsjøen Høvren i Sør-Aurdal. Stedet ble brukt under det årlige sesongfisket. Opprinnelig var det flere fiskebuer på stedet, men nå står kun få igjen.
Ablasjonsområde

Ablasjonsområde er i glasiologi det området på en isbre der det smelter mer snø og is om sommeren enn det som faller som snø om vinteren. Området har en negativ massebalanse. Skillet mellom akkumulasjonsområdet og ablasjonsområdet kalles for likevektslinja (engelsk: ELA = equilibrium line altitude). Her smelter det akkurat like mye snø i løpet av sommeren som det falt i løpet av vinteren.
Flyvelederstreiken i USA 1981

Flyvelederstreiken i USA 1981 var en streik blant amerikanske flyveledere som begynte 3. august 1981. Den involverte 13 000 arbeidstakere og var en av de største streikene i nyere amerikansk historie.
Streiken ble innledet etter at den amerikanske luftfartsmyndigheten, Federal Aviation Administration (FAA), ikke gav etter for kravene til flyveledernes fagforening, Professional Air Traffic Controllers Organization (PATCO), som forlangte 10 000 dollar mer i lønn, en 32-timers arbeidsuke og full pensjon etter 20 år. På det meste var 85 prosent av flyvelederne tatt ut i streik. President Ronald Reagan erklærte streiken en nasjonal trygghetsfare og beordret flyvelederne tilbake i jobb innen 48 timer med hjemmel i Taft–Hartley-loven av 1947, som avskar retten til å streike hvis det gikk utover befolkningens trygghet.
Kun 1 650 av de 13 000 streikende flyvelederne vendte tilbake til arbeidet, og 5. august avskjediget Reagan 11 359 flyveledere. De ble også utestengt på livstid fra alle føderale jobber. 75 flyveledere ble i tillegg tiltalt for overtredelse av Taft–Hartley-loven. De oppsagte flyvelederne ble erstattet av et par tusen flyveledere som ikke hadde deltatt i streiken, samt 900 militære flyveledere. Luftfartsmyndighetene satte i gang en storstilt opplæring av nye flyveledere, og over 45 000 personer søkte om studieplasser i ukene etter streiken.
Noen historikere anser denne streiken som begynnelsen på tilbakegangen for fagbevegelsen i USA.
Aratos

Aratos (gresk: Ἄρατος, lat.: Aratus) var en gresk poet fra Soloi i Kilikia på 200-tallet f.Kr.
Han besøkte Antigonos II Gonatas i Makedonia rundt 275 f.Kr., og forfattet på dennes oppfordring et astronomisk og meteorologisk læredikt, Stjernebilder og verdenstegn, som egentlig var en metrisk bearbeidelse etter astronomen Eudoksos fra Knidos. Dette diktet, som fortsatt eksisterer, ble høyt verdsatt av antikkens grekere, og ble oversatt til latin av blant annet Cicero.
Megabasini

Utseende

En middelsstor, lysbrun trebukk, dekkvingene med et par mørkt rødbrune, langstrakte flekker ved ytterkanten i bakre del. Pronotum har en lang og skarp pigg midt på sidekanten. På dekkvingene, som er sterkt tilsmalnet bakover, er det to par lange pigger i den indre delen - ett par nær ytterkanten og ett nær midten. Dessuten har dekkvingene en kort pigg i midten.

Utbredelse

Arten lever i det sørøstlige Brasil.
Bornholms stemme

Handling

Handlingen utspiller seg i 1981. Skipperen Lars-Erik er kongen blant fiskerne på Bornholm. Han er gift med Sonja, som er en tradisjonell husmor. Deres nybygde villa er utrustet med de seneste tekniske finessene. En dag forandres det sorgløse livet for øyboerne. En marinebiolog fra København forlanger under et besøk at man må innføre strenge fiskekvoter, ellers vil fiskebestanden i havet bli truet. Lars-Eriks verden raser sammen.